，龙池十日飞霹雳。《续博物志》：千里马宁远所献。鬃拳紫色，状如八骏。乘者必衣裘帽絮，似胡儿抱持。初驶三十里，则皆旁侧难驯，又驶三十里外，乃驶然而去，唯闻耳旁风声如飞箭。唐肃宗时，令李沁乘之往按保定，早发扶风,辰达保定，申归奏事。《万花谷》：玉花骢，唐德宗马名。杜甫诗：“先帝天马玉花骢，画工如山貌不同。”《国史补》：德宗幸梁，唯御骓马，号曰望云骓。驾还，饲以一品料。暇日幸而视之，必常鸣四顾，若感恩之状。后老死飞龙厩中贵戚画为图。《五代史》：梁太祖朱温有所乘乌马，号“一丈乌”，尝以赐寇彦卿。天复中，太祖